stanford-oval/wikipedia huggingface dataset:
Roger Cook

Roger Cook (1967)
Roger Frederick Cook (s. 19. elokuuta 1940 Bristol) on englantilainen muusikko ja laulunkirjoittaja.
Cook aloitti laulamisen kirkkokuorossa ollessaan 11-vuotias. Ensimmäisen oman kappaleensa hän kirjoitti vuonna 1958. Hän esiintyi nuoruudessaan lauluyhtyeissä ja nauhoitti 1950-luvun lopulla The Sapphires -ryhmän kanssa. Hän lauloi myös The Londons -yhtyeessä, duona Jill Stevensin kanssa ja myöhemmin liittyi yhtyeeseen The Kestrels, jossa tutustui bristolilaiseen laulunkirjoittaja Roger Greenawayhin.
Cook ja Greenaway alkoivat kirjoittaa musiikkia yhdessä vuonna 1965. The Fortunes -yhtye nosti heidän ”You’ve Got Your Troubles” -kappaleensa Britannian ja Yhdysvaltojen top 10:een. Yhtye nauhoitti myöhemmin myös Cookin ja Greenawayn sävellyksen ”This Golden Ring”. Vuonna 1966 Cook ja Greenaway nauhoittivat David and Jonathan -nimisenä lauluduona menestyneen cover-version The Beatlesin kappaleesta ”Michelle”. He nauhoittivat samana vuonna myös oman kappaleensa ”Lovers of the World Unite”, josta tuli hitti Britanniassa. He lopettivat David and Jonathan -nimellä esiintymisen vuonna 1968.
Cook nauhoitti 1960-luvun lopulla sooloartistina nimellä Roger James Cooke. Hän lauloi myös Blue Mink -yhtyeessä vuodesta 1969 lähtien ja kirjoitti yhä musiikkia muille artisteille yhdessä Greenawayn kanssa. Muun muassa White Plainsin ”My Baby Loves Lovin’” ja Andy Williamsin ”Home Lovin’ Man” muodostuivat hiteiksi Britanniassa.
Cookin ja Greenawayn vuonna 1971 Coca-Colalle tekemä mainossävellys ”I’d Like to Teach the World to Sing (In Perfect Harmony)” nousi New Seekersin esittämänä Britannian listaykköseksi. Kappaleen nauhoitti myös The Hillside Singers. Seuraavana vuonna Cook ja Greenaway saavuttivat uransa suurimman menestyksen Yhdysvalloissa The Holliesin esittämällä ja yhtyeen laulaja Allan Clarken kanssa kirjoitetulla kappaleella ”Long Cool Woman (in a Black Dress)”.
Vuonna 1975 Cook lopetti yhteistyön Greenawayn kanssa ja muutti Yhdysvaltoihin. Hän innostui Nashvillessä countrymusiikista ja kirjoitti Bobby Woodin kanssa Crystal Gaylelle listaykköseksi nousseen laulun ”Talking in Your Sleep” vuonna 1978. Vuonna 1980 Don Williams nosti Cookin ja Sam Hoganin kirjoittaman kappaleen ”I Believe in You” country-listan kärkeen. Cook kirjoitti Williamsille myös kappaleet ”Miracles” ja ”Love Is on a Roll”, joista jälkimmäinen nousi listaykköseksi vuonna 1983. Cook kuitenkin kirjoitti yhä vähemmän musiikkia 1980-luvun lopulle tultaessa.
Cook julkaisi kitaristi-laulaja Hugh Cornwellin ja kitariti Andy Westin kanssa albumin CCW vuonna 1992. Vuonna 1997 hän kirjoitti Eddie Killagonin kanssa hittikappaleen ”One Night at a Time” laulaja George Straitille.
Cook valittiin vuonna 1997 ensimmäisenä englantilaisena Nashville Songwriters Hall of Fameen, ja vuonna 2009 hänet ja Roger Greenaway valittiin Songwriters Hall of Fameen.
Tähtisilmät

| Tähtisilmät |
| --- | --- |
 Valkotähtisilmä (Osteospermum ecklonis)
Tieteellinen luokittelu
Kunta::  Kasvit Plantae
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Kladi::  Asteridit
Lahko::  Asterales
Heimo::  Asterikasvit Asteraceae
Alaheimo::  Asteroideae
Tribus::  Calenduleae
Suku::  Tähtisilmät Osteospermum  L.
Synonyymit
 Oranssisilmät (Monoculus B.Nord.) 
Katso myös
   Tähtisilmät Wikispeciesissä   Tähtisilmät Commonsissa 
Infobox OKNimi-testi OK: 
Tähtisilmät (Osteospermum) on kasvisuku asterikasvien heimossa. Siihen kuuluu 74 lajia, jotka kasvavat alkuperäisenä Afrikassa ja Arabiassa. Tähtisilmien lähimpiä sukulaisia ovat sääkukat (Dimorphotheca).
Lajeja

valkotähtisilmä (Osteospermum ecklonis)
oranssitähtisilmä (Osteospermum hyoseroides, syn. Monoculus hyoseroides)
Aiheesta muualla

Finto: Kassu – Kasvien suomenkieliset nimet: Tähtisilmät (Osteospermum)
ITIS: Osteospermum (englanniksi)
United States Department of Agriculture (USDA): Osteospermum (englanniksi)
Työn ja vapauksien demokraattinen foorumi

| Ettakatol |
| --- | --- |
  
Perustettu:  9. huhtikuuta 1994
Johto:   Mustapha Ben Jaafar 
Ideologia:  Sosiaalidemokratia sekularismi
Toimisto:  4, rue d’Angleterre
Osoite:  1000 Tunis
Kansainväliset jäsenyydet:  Sosialistinen internationaali
Infobox OKNimi-testi OK: 
Ettakatol – Työn ja vapauksien demokraattinen foorumi (arab. التكتل الديمقراطي من أجل العمل والحريات‎, at-Takattul ad-Dīmuqrāṭī min ’ajl al-‘Amal wa-l-Ḥurriyyāt, ransk. Ettakatol – Forum Démocratique pour le Travail et les Libertés, FDTL) on tunisialainen puolue. Puolue perustettiin 1994 ja rekisteröitiin virallisesti 2002. Puolueen johtaja ja pääsihteeri on Mustapha Ben Jafar.
Tunisian vallankumouksen jälkeen 24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai 20 paikkaa.
Aiheesta muualla

http://www.ettakatol.org/ (arabiaksi) (ranskaksi)
Reijo Jokela

Reijo Jokela on suomalainen korkeushyppyvalmentaja. Hän on valmentanut muun muassa Oskari Fröséniä, Mikael Rajalaa, Niko Kyyhkystä, Mika Hietaniemeä, Reetta Kalliota ja Eleriin Haasia.
Reijo Kallio

Reijo Kallio -nimisiä henkilöitä ovat:
Reijo Kallio (1933–2018), iskelmälaulaja
Reijo Kallio (s. 1951), SDP:n ent. kansanedustaja ja maakuntaneuvos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Reijo Kallio”, voi hakea sivunnimihaulla, laajalla sivunnimihaulla tai tekstihaulla.
Trey Parker

| Trey Parker |
| --- | --- |
 Trey Parker San Diegon Comic-Conissa 2016.
Henkilötiedot
Koko nimi:  Randolph Severn Parker III
Syntynyt: 19. lokakuuta 1969 (ikä 54)  Conifer, Colorado
Näyttelijä
Taiteilijanimet:  Juan Schwartz John Smith
Aktiivisena:  1992–
Merkittävät roolit:  Stan Marsh & Eric Cartman (South Park)
Palkinnot
 MTV Movie Award (2000) Emmy (2005, 2007) 
Aiheesta muualla
IMDb 
Elonet
Randolph Severn ”Trey” Parker III (s. 19. lokakuuta 1969 Conifer, Colorado, Yhdysvallat) on käsikirjoittaja, ohjaaja, muusikko ja näyttelijä, joka tunnetaan parhaiten televisiosarjasta South Park, jonka hän on luonut yhdessä Matt Stonen kanssa. Maaliskuussa 2011 tuli ensi-iltaan South Parkin tekijätiimin musikaali The Book of Mormon.
Filmografia > Elokuvat

Cannibal! The Musical (1996)
Orgazmo – seksin supersankari (1997)
Sekopallo (1998)
South Park: Isompi, pidempi ja leikkaamaton (1999)
Team America – maailman poliisi (2004)
Filmografia > Televisiosarjat

South Park (1997–)
That's my Bush (2001)
Filmografia > Äänirooleja South Parkissa

Stan Marsh, hänen isänsä ja isoisänsä
Eric Cartman
Clyde Donovan
Craig ja hänen vanhempansa (jakso 304).
Herbert Garrison
Mr. Hankey
Mr. Mackey
Miss Choksondik
Timmy
Jimmy
Kyle Schwartz
Saatana
Officer Barbrady
Musikaali

The Book of Mormon (2011)
Aiheesta muualla

Wikimedia Commonsissa on kuvia tai muita tiedostoja aiheesta .
Trey Parker Internet Movie Databasessa. (englanniksi)
South Park
| --- | --- |
Hahmot:  Stan Marsh • Kyle Broflovski • Kenny McCormick • Eric Cartman • Butters Stotch • Chef • Herbert Garrison • Luettelo South Parkin sivuhahmoista
Tekijät:  Trey Parker • Matt Stone • Isaac Hayes • Mary Kay Bergman • Adrien Beard • John Hansen • April Stewart
Muuta:  South Park: Isompi, pidempi ja leikkaamaton • Chef Aid: The South Park Album • Mr. Hankey's Christmas Classics (CD) • Chewbacca-puolustus • Jaksoluettelo
Ticino

| Ticino Repubblica e Cantone Ticino Canton Ticino |
| --- | --- |
 Ticinon asutus on keskittynyt vesistöjen varrelle, etualalla Lago Maggiore ja Ascona.
 Vaakuna
 Ticinon kantoni sijaitsee Etelä-Sveitsissä.
 Koordinaatit: 46°18′N, 8°48′E 
Valtio:   Sveitsi
Kuntia:  115
Hallintoalueita (distretto):  8
Valaliiton jäseneksi:  1803
Hallinto:  
 – hallinnollinen keskus:  Bellinzona
 – suurin kaupunki:  Lugano
Pinta-ala:  2 812,41 km² (5.)
 – maa:  2 740,93 km²
 – sisävesi:  (Maggiorejärvi, Luganojärvi)71,48 km² 
Väkiluku (31.12.2019)  (vakinaiset asukkaat):  351 491 (8.)
 – väestötiheys:  125 as./km²
Kielet:  italia 89 % (2017)
Uskonnot:  katolisuus 65 % (2017)
BKT (2015, alustava):  29 mrd. Sfr (8.)
 – asukasta kohti:  82 000 Sfr (7.)
Lyhenteet:  
 – rekisterikilven tunnus:  TI
 
Kantonin internetsivut
Ticino (virallisesti ital. Repubblica e Cantone Ticino, saks. Tessin) on Sveitsin italiankielisessä osassa sijaitseva maan eteläisin kantoni. Sen pääkaupunki on Bellinzona. Kantoni on saanut nimensä alueen poikki virtaavasta Ticinojoesta.
Sijainti

Ticino rajoittuu pohjoisessa Valais’n, Urin ja Graubündenin kantoneihin. Lännessä, etelässä ja kaakossa rajanaapurit ovat italialaiset Piemonten ja Lombardian alueet. Kantonin pohjoisosa on Alppien vuoristoa; kantonin korkein kohta on Rheinwaldhorn (3 402 m mpy.). Eteläosa on Sveitsin matalinta aluetta: Lago Maggiore- ja Luganojärvi ovat pari sataa metriä merenpinnan yläpuolella. Eteläosassa onkin melkein välimerellinen ilmasto.
Historiaa

Ticino oli keskiajalla hallinnollisesti ja kulttuurillisesti osa Milanoa, kunnes alue 1400- ja 1500-lukujen sotien seurauksena liitettiin Sveitsin valaliittoon.
Asukkaat ja hallinto

Asutus on vahvasti keskittynyt alueen eteläosaan, jossa Välimeren vaikutus, niin ilmaston kuin kulttuurinkin suhteen, näkyy vahvana. Vuoden 2019 lopulla Ticinossa oli 351 491 asukasta. Väkiluku väheni edellisestä vuodesta parilla tuhannella.
Kantoni on italiankielinen: 89 prosenttia asukkaista käyttää italiaa pääkielenään (vuonna 2017). Kantonin asukkaista oli vuonna 2017 katolisia oli 65 prosenttia.
Asukkaat ja hallinto > Kunnat ja kaupungit

Ticino koostuu 115 kunnasta (2.4.2017 alkaen), joista asukasluvultaan pienin on Corippo (9 asukasta 31.12.2019). Kantonin kaupungit eli yli 10 000 asukkaan kunnat ovat:
| Kunta | asukasluku  31> 12.2019 |
| --- | --- |
Lugano: 62 615
Bellinzona: 43 279
Locarno: 15 776
Mendrisio: 14 870
Talous

Suurien korkeuserojen ja monien jokien ansiosta Ticinossa on useita patojärviä ja vesivoimalaitoksia. Maatalous on pohjoisessa lähinnä karjanhoitoa ja etelässä viininviljelyä. Muita viljelykasveja ovat maissi, perunat, tupakka ja vihannekset. Suurin elinkeino on matkailu; matkailijoiden yöpymisiä oli kantonissa vuonna 2017 noin 2,5 miljoonaa. Matkailu keskittyy kesään: houkuttimina ovat järvet, aurinko ja vaellukset alppiniityillä. Kesämatkailun keskuspaikka on Ascona. Sveitsin kolmanneksi suurimpana pankkikeskuksena Lugano on kantonin liike-elämän keskus.
Kantonin työpaikoista 76 prosenttia oli vuonna 2016 palvelusektorilla. Työpaikoista oli teollisuudessa 22 prosenttia ja alkutuotannossa yksi prosentti.
Liikenne

Sveitsin pohjois-eteläsuuntaiset valtaväylät, moottoritie A2 sekä Gotthardin rautatie, Pohjois-Sveitsistä Italiaan kulkevat Gotthardin maantie- ja rautatietunnelien kautta, Ticinojoen vartta kantonin halki. Moottoritie A13 johtaa Moesajoen vartta koilliseen Graubündeniin.
Luganon länsipuolella on Lugano-Agnon lentoasema. Tilo-junayhtiö hoitaa alueellisen rautatieliikenteen.
Nähtävyydet

Bellinzonan keskiaikaiset linnoitukset ja Monte San Giorgio -vuoren triaskautiset fossiilit ovat Unescon maailmanperintökohteita.
Muuta > Tunnettuja ticinolaisia

Mario Botta, arkkitehti
Dick Marty, parlamentaarikko ja ihmisoikeusasiamies
Aiheesta muualla

Kuvia tai muita tiedostoja aiheesta Ticino Wikimedia Commonsissa
Italia - vastakohtien maa, Hannu Laaksonen, Aulikki ja Veikko Litzen, Ilkka Saari, Painatuskeskus Oy, Helsinki, 1994
Lisa Tezner: Musta veljeskunta I - II (nuortenkirja)
Locarnossa on välimerellinen ilmasto.
Reijo K. Kuusinen

Reijo Kalevi Kuusinen (29. syyskuuta 1924 Helsinki – 15. huhtikuuta 2008 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.
Kuusisen vanhemmat olivat kauppaneuvos Kalle Kuusinen, aiemmin Gröhn, ja Aino Esteri Lindroos ja puoliso vuodesta 1951 oopperalaulaja Sinikka Koskela. Kuusinen kävi keskikoulun Helsingin suomalaisessa lyseossa 1942 ja Suomen Liikemiesten Kauppaopiston 1947. Hän oli isänsä perustaman Kuusinen Oy:n eri tehtävissä 1947–1960, toimitusjohtaja 1960–1985, johtokunnan ja hallituksen jäsen 1950–1985, varapuheenjohtaja 1960–1972 ja puheenjohtaja 1972–1976. Hänellä oli myös useita liike-elämän ja muita luottamustehtäviä. Sotilasarvoltaan jatkosotaan osallistunut ja siellä haavoittunut Kuusinen oli reservin alikersantti. Hän sai kauppaneuvoksen arvonimen 1975. 1950-luvulla moottoriveneurheilua harrastanut Kuusinen oli useiden eri veneluokkien Suomen mestari ja toimi aktiivisesti Suomen Moottoriveneliitossa, jonka puheenjohtajaksi hänet valittiin 1974.
Tohtori

Tohtori (lat. doctor 'opettaja') on korkeimman yliopistollisen tutkinnon nimitys. Tohtorintutkinto pätevöittää ennen kaikkea tutkimustoiminnan vaativiin asiantuntija- ja esimiestehtäviin. Yliopiston ja ammattikorkeakoulun korkeimpiin virkoihin vaaditaan yleensä tohtorintutkinto. Professorin virkaan tohtorintutkintoa ei teoriassa vaadita; sen sijaan edellytetään tieteellistä tai taiteellista pätevyyttä sekä opetustaitoa. Käytännössä professori, jolla ei ole tohtorintutkintoa, on kuitenkin harvinainen muilla kuin taidealoilla. Tohtoriksi opiskelevaa kutsutaan jatko-opiskelijaksi. Jos tohtoriopintoja tehdään työsuhteessa yliopistoon, niin tällöin työtehtävästä käytetään tohtorikoulutettavan tai väitöskirjatutkijan nimikettä.
Tohtorintutkinnot Suomessa

Vuonna 2006 lähes 20 % tohtorintutkinnoista suoritettiin teknisellä alalla. Myös luonnontieteissä ja lääketieteissä suoritettiin runsaasti tohtorintutkintoja. Naisten osuus suoritetuista tutkinnoista oli vuonna 2006 noin 48,9 %. Suomen ensimmäinen naistohtori oli Karolina Eskelin (lääketiede ja kirurgia 1895) ja toinen Tekla Hultin (taloushistoria 1896). Ulkomailla ensimmäisenä väitteli kemisti Lydia Sesemann (Zürichin yliopisto 1874).
Tällä hetkellä Suomessa voi suorittaa seuraavat tohtorintutkinnot:
elintarviketieteiden tohtori (ETT)
eläinlääketieteen tohtori (ELT)
farmasian tohtori (FaT)
filosofian tohtori (FT)
hallintotieteiden tohtori (HT)
hammaslääketieteen tohtori (HLT)
kasvatustieteen tohtori (KT)
kauppatieteiden tohtori (KTT)
kuvataiteen tohtori (KuT)
liikuntatieteiden tohtori (LitT)
lääketieteen tohtori (LT)
maatalous- ja metsätieteiden tohtori (MMT)
musiikin tohtori (MuT)
oikeustieteen tohtori (OTT)
psykologian tohtori (PsT)
sotatieteiden tohtori (ST)
taiteen tohtori (TaT)
tanssitaiteen tohtori
teatteritaiteen tohtori (TeT)
tekniikan tohtori (TkT)
teologian tohtori (TT)
terveystieteiden tohtori (TtT)
valtiotieteiden tohtori (VTT)
yhteiskuntatieteiden tohtori (YTT).
Suomessa eniten tohtoreita valmistuu Helsingin yliopistosta, 27 %, Aalto-yliopiston teknillisestä korkeakoulusta, 11 %, Oulun yliopistosta, 10 % ja Turun yliopistosta, 9 % (vuonna 2006). Kaikille hyväksi arvioiduille tutkimushankkeille ei riitä Suomessa rahoitusta, ja rahoituksesta joudutaan usein kilpailemaan. Tutkijakoulutuksen sisältöä on kehitetty viime aikoina niin, että tohtorit voisivat sijoittua enemmän myös elinkeinoelämään. Monilla aloilla yksityisen, tyypillisesti teollisuudelta saadun rahoituksen määrä onkin jo huomattava.
Tohtorintutkintojen määrä on Suomessa nelinkertaistunut viimeisten 20 vuoden aikana (vuonna 1986 valmistui 349 tohtoria). Suomessa on työelämässä noin 16 000 tohtorintutkinnon suorittanutta ja vuosittain valmistuu noin 1 400 uutta tohtoria, joten tohtoreiden kokonaismäärä kasvaa nopeasti. Tohtoreista noin 10 000 työskentelee tutkimus- ja tuotekehitystehtävissä. Enemmistö tohtoreista työskentelee julkisella sektorilla, mutta suhdeluku riippuu voimakkaasti opintojen alasta.  Tohtoreiden osuus yritysten tutkimushenkilöstöstä on verrattain pieni, mutta liike-elämään työllistyneiden tohtoreiden määrä on kuitenkin ollut tasaisessa kasvussa. Tutkinnon suorittaneista työttömänä on vain noin 2 %.
Tohtorintutkinnot Suomessa > Jatko-opintojen kulku

Tullakseen tohtoriksi opiskelijan täytyy hakeutua yliopistoon ja kirjoittautua jatko-opiskelijaksi. Tohtorikoulutettavaa nimitetään myös tohtoriopiskelijaksi tai doktorandiksi. Pohjakoulutuksena on ylempi korkeakoulututkinto tai erikoistapauksissa alempi korkeakoulututkinto. Ennen pohjakoulutukseksi vaadittiin lisensiaatintutkinto, mutta nykyään tohtorintutkinto suoritetaan yleensä ylemmän korkeakoulututkinnon pohjalta suorittamatta välissä lisensiaatintutkintoa.
Tohtorintutkinnon tärkein osa on väitöskirjan laatiminen ja sen puolustaminen julkisesti. Väitöskirja voi olla joko kirjallisesti yhtenäinen kokonaisuus eli monografia tai useista erillisistä tieteellisistä artikkeleista koostuva artikkeliväitöskirja eli ns. nippuväitöskirja. Väitöskirjan lisäksi tulee suorittaa tutkimusalaan ja -menetelmiin liittyviä syventäviä opintoja. Lisensiaatintutkinnon suorittaneilta jatko-opiskelijoilta vaaditaan tohtorintutkintoon liittyviä opintoja vähemmän kuin ylemmän korkeakoulututkinnon suorittaneilta.
Suomessa voi suorittaa myös taiteellisen tohtorintutkinnon, johon ei välttämättä kuulu väitöskirjaa, vaan tutkinnon opinnäyte voi muodostua taiteellisista projekteista. Esimerkiksi Taideyliopiston Sibelius-Akatemian taiteilijakoulutuksessa musiikin tohtorin tutkinnon opin- ja taidonnäyte muodostuu viiden konserttiohjelman laajuisesta ohjelmasuorituksesta ja tutkielmasta.
Tohtorintutkinnot Suomessa > Arvonmerkit

Tohtorintutkinnon suorittaneiden arvonmerkit ovat tohtorinhattu, jonka väri riippuu tieteen- tai taiteenalasta, ja usein tohtorinmiekka. Miekan sijaan joissakin korkeakouluissa ja tiedekunnissa on käytössä muunlainen arvonmerkki, esimerkiksi Itä-Suomen yliopistossa tohtorinviitta ja Aalto-yliopistossa tohtorinkaulus sekä teologeilla Raamattu.
Tohtorintutkinnot Suomessa > Riemutohtori

Riemutohtoriksi voidaan promovoida tohtori, jonka väittelemisestä ja promootiosta on kulunut aikaa 50 vuotta. Riemukunniatohtoriksi voidaan puolestaan promovoida tohtori, jonka kunniatohtoriksi nimeämisestä on kulunut 50 vuotta. Tiettävästi ensimmäinen Suomen riemukunniatohtori oli historioitsija Eino Jutikkala. Riemutohtoreita ovat muiden muassa myös Erkki Kansanaho (2000), Johannes Salminen (2008) Mauno Koivisto (2011), ja Kari Lagerspetz (2011).
Tohtorintutkinnot Suomessa > Kunniatohtori

Kunniatohtorille yliopiston tiedekunta on myöntänyt tohtorin arvonimen huomionosoitukseksi ansioista akateemisen maailman ulkopuolella. Henkilöä, jolla jo on akateeminen tohtorin arvo ja professuuri, voidaan nimittää kunniaprofessoriksi.
Tohtorintutkinto ulkomailla

Tohtorintutkintojen nimet vaihtelevat maittain, mutta kansainvälisesti yleisimpiä ovat latinankielisestä kantasanasta Doctor johdetut nimikkeet. Suomalaisten tohtorintutkintojen englanninkielisissä lyhenteissä yleisimpiä käännöksiä ovat alasta riippuen D.Sc. (Doctor of Science) tai Ph.D. (Doctor of Philosophy).
Anglosaksisessa maailmassa tavanomaisin englanninkielinen nimitys on edellä mainittu Ph.D.. Muita ovat mm.
D.Sc. = Doctor of Science
D.A. = Doctor of Arts
D.B.A. = Doctor of Business Administration
LL.D. = Doctor of Laws
Saksankielisissä maissa käytetään nimikettä Dr. (Doktor), jota täydennetään opiskelualaa vastaavalla latinankielisellä nimityksellä; esimerkiksi luonnontieteistä väitellyt on Dr. rer. nat. (Doktor rerum naturalium). Poikkeuksen tekevät teknilliset alat, joissa suomalaista tekniikan tohtoria vastaa Dr.-Ing. (Doktor-Ingenieur).
Työelämä

Tohtorintutkinnon suorittaneet ovat tilastollisesti korkeapalkkaisin koulutustasoryhmä, sillä tutkinnon suorittaneiden keskipalkka on hieman ylemmän korkeakoulututkinnon suorittaneiden keskipalkkaa korkeampi. Tohtorintutkinnon suorittaneet työskentelevät pikemminkin julkisella sektorilla kuin yksityisellä sektorilla.
Noin 7 prosenttia suomalaisen liike-elämän toimitusjohtajista on suorittanut tohtorintutkinnon. Tunnettuja tohtorintutkinnon suorittaneita suomalaisten pörssiyhtiöiden toimitusjohtajia ovat muun muassa Matti Alahuhta, Mika Ihamuotila, Björn Wahlroos.
Jotkut työelämän johtotehtävissä toimivat ovat saaneet kunniatohtorin arvon (lat. doctor honoris causa). Esimerkiksi Jorma Ollila on saanut kunniatohtorin arvon kolmesta eri tiedekunnasta.
Aiheesta muualla

Wikimedia Commonsissa on kuvia tai muita tiedostoja aiheesta .
Doctoral student engagement: The dynamic interplay between students and scholarly communities
Tuntematon tekijä (yhtye)

Tuntematon tekijä oli suomalainen yhtye joka, teki yhden pitkäsoiton CBS-levymerkille
.
Kokoonpano

Elena Heiska (laulu).
Jorma Sauvala (laulu, kitara).
Ilkka Niemi (kitara, syntetisaattori, viulu).
Tommi Huikarinen (kitara, syntetisaattori).
Jyrki Sandell (bassokitara).
Heikki Sandren (rummut, lyömäsoittimet).
Diskografia

Ihmemaa (1983) CBS
Aiheesta muualla

Tuntemattoman tekijän esitystuotanto Suomen äänitearkistossa (1901–1999)
Rock Me (Abban kappale)

| ”Rock Me” ABBA |
| --- | --- | --- |

Singlen tiedot
 Albumilta: Abba
 Äänitetty : 1974
 Julkaistu: 1975
 Tuottaja(t): Benny Andersson Björn Ulvaeus
 Tyylilaji: glam rock
 Kesto: 03.06
 Levy-yhtiö: Polar Music
Abban muut singlet
| ”Mamma Mia” 1975 | ”Rock Me” 1975 | ”Fernando” 1976 |
Rock Me on ruotsalaisen Abba-yhtyeen musiikkikappale vuodelta 1974. Kappaleen sävelsivät ja sanoittivat Benny Andersson ja Björn Ulvaeus. Se julkaistiin studioalbumilla Abba huhtikuussa 1975 ja singlen "I Do, I Do, I Do, I Do, I Do" b-puolena niin ikään 1975. Singlen a-puolena "Rock Me" julkaistiin vuonna 1976.
"Rock Me" nousi listakärkeen Belgiassa ja toiselle sijalle Uudessa-Seelannissa.
"Rock Me" -kappaleen päävokalistina on Björn Ulvaeus.
Käännös suomeksi
Tok-pisin

| Tok-pisin |
| --- | --- |
Oma nimi:  Tok Pisin
Tiedot
Alue:   Papua-Uusi-Guinea
Virallinen kieli:   Papua-Uusi-Guinea
Puhujia:  122 000 (äidinkielisiä) 4 milj. (yhteensä)
Sija:  ei sadan suurimman joukossa
Kirjaimisto:  latinalainen
Kielitieteellinen luokitus
Kielikunta:  kreolikieli
Kieliryhmä:  englannin kreolit
Kielikoodit
ISO 639-2:  tpi
ISO 639-3:  tpi
 Ohje 
Tok-pisininkielisiä ovikylttejä
Tok-pisin (omakielinen nimi: Tok Pisin) on Papua-Uudessa-Guineassa puhuttava kreolikieli. Se on yksi valtion virallisista kielistä. Tok-pisinilla on noin neljä miljoonaa puhujaa, joista äidinkielisiä on kuitenkin vain noin 122 000. Kielen sanastossa on vaikutteita englannista, portugalista, saksasta sekä alueen alkuperäisistä kielistä, jotka jaetaan kahteen ryhmään papuakielet ja austronesialaiset kielet.
Tok-pisin on juuriltaan pidgin-kieli, ja sen nimikin on peräisin englanninkielisistä sanoista talk pidgin (pidgin-puhe). Se on kuitenkin noussut yhdeksi Papua-Uuden-Guinean pääkielistä osin siksi, että pidgin-taustansa vuoksi sen sanasto on yksinkertaista ja nopeaa oppia. Sen suosio on kasvanut niin, että se alkaa jo uhata joitakin maan alkuperäiskielistä.
Fonologia

Tok-pisinin ääntäminen ja oikeinkirjoitus perustuvat yksinkertaistettuun englantiin. Äänteiden määrässä on jonkin verran vaihtelua riippuen puhujan kielitaustasta. Tässä esitellään kuitenkin vain standardoidut äänteet.
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puoliavoin | e |  | o |
| Avoin |  | a |  |
Lähde:
Fonologia > Konsonantit

|  | Labiaalinen | Alveolaarinen | Palataalinen | Velaarinen | Glottaalinen |
| --- | --- | --- | --- | --- | --- |
| Klusiili | p | b | t | d  |  | k | g  |  |
| Frikatiivi | v | s |  |  | h |
| Nasaali | m | n |  | ŋ |  |
| Lateraali |  | l |  |  |  |
| Puolivokaali | w |  | j |  |  |
| Tremulantti |  | r |  |  |  |
Lähde:
Soinnillisista klusiileista tulee usein soinnittomia sanan lopussa: esim. pig [pik]: sika.
Ortografia

Tok-pisinia kirjoitetaan latinalaisin aakkosin.
Tok-pisinin aakkosto koostuu 30 kirjaimesta:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Aa | Bb | Dd | Ee | Ff | Gg | Hh | Ii |
| Jj | Kk | Ll | Mm | Nn | Oo | Pp | Rr |
| Ss | Tt | Uu | Vv | Ww | Yy |  |  |